Il-kangaroos jafu jidhru annimali ħelwin, iżda ma kisbux il-fama tagħhom ta' boxers għalxejn. Dan jista' jkun mixhud minnfilmat li nġibed dan l-aħħar u li juri ġlieda bejn kangaroo u kelb li ma kienx jaf li l-opponent tiegħu kien boxer. Fil-vidjo, li ttella' fuq You Tube minn Anthony Gill, jidher il-kelb ta' lewn iswed, Max, tar-razza Great Dane, jgħum f'għadira Awstraljana, mingħajr ma jirrealizza li ftit wara se jinżel 'l-opponent' tiegħu biex jieħu għawma. Għall-kelb, jaf għaddielu minnmoħħu li se jilagħbu. Iżda immedjatament, il-kangaroo jmur fuq id-difensiva – l-istess kif jagħmlu l- boxers , u jersaq lejn il-kelb. Max imur in-naħa l-oħra u jitla' fuq l-art niexfa. Metajikseb il-kunfidenza, jerġa' jersaq aktar lejn l-annimal ġgantesk. Hawnhekk, il-kangaroo jagħti daqqa lill-kelb, jixħtu fl-ilma u jipprova jgħerrqu billi jgħoddsu u jibqa' jżommu bla ma jieħu nifs. Kelb ieħor, ħabib ta' Max, jasal fil-post u jibda jinbaħ b'mod frenetiku tant l-ġlieda tieqaf u Max jirnexxilu jerġa' jitla' fuq ix-xatt. Din id-darba, l-kelb ma jerġax jersaq lejn il-kangaroo, iżda jmur għar-refuġju ta' sidu.
Kelb isalva ieħor